

**- ДРУГИ ПОЗИВ ЗА УЧЕШЋЕ НА КОНФЕРЕНЦИЈИ**

***ПРОФЕСОРУ ЂОРЂУ ТАСИЋУ У СЛАВУ***

 Поштоване колегинице и колеге,

 Ове године се навршава 130 година од рођења професора Правног факултета у Београду, др Ђорђа Тасића (Врање, 1892. – Београд, 1943), оснивача Друштва за социологију и друштвене науке (1935, претече Српског социолошког друштва) и оснивача и првог главног и одговорног уредника часописа *Социолошки преглед* (1938).

 Тим поводом Српско социолошко друштво, у сарадњи са Филозофским факултетом Универзитета у Приштини (Косовска Митровица) и Педагошким факултетом у Врању (Универзитет у Нишу) организује међународну научну конференцију:

**ПРОФЕСОРУ ЂОРЂУ ТАСИЋУ У СЛАВУ**

 Позивамо социологе, правнике, филозофе, политикологе, историчаре, као и истраживаче из других области друштвених и хуманистичких наука, да учествују на конференцији.

 Добродошле су све теме из области:

* *социологије*, посебно опште социологије, социологије права, социологије села (којима се Тасић бавио), али и из свих других области савремене социологије, и свих врста теоријских и емпиријских истражиавања, укључујући и историју развоја дисциплине, као и истраживања повезана с пандемијом COVID-19;
* *права*, посебно оних правних дисциплина којима се Тасић бавио (увод у право, теорија државе, јавно право);
* *филозофије*, посебно филозофије права којом се Тасић бавио;
* *политичких наука*, пре свега из области теорије и праксе политичких система, чиме се и сам Тасић бавио;
* *историје*, посебно у вези са самом личношћу професора Ђорђа Тасића, али и његових колега који су ударали темеље настанку социологије у Србији и Југославији.

 Предложене теме треба схватити као оквир, а добродошле су и друге социолошке теме и теме из других научних дисциплина којима је свој допринос дао професор Ђорђе Тасић, а на чије истраживање се можемо ослонити.

 ВАЖНИ ДАТУМИ:

* продужени рок за слање апстраката: 10. јун 2022. године на e-mail: ssd.konferencija@gmail.com
* продужени рок за обавештење о прихваћеним радовима: 24. јун 2022. године
* слање готових радова: 30. август 2022. године

ОДРЖАВАЊЕ КОНФЕРЕНЦИЈЕ:

* **23. - 25. септембар 2022. године** на Педагошком факултету у Врању.

ДЕТАЉАН ПРОГРАМ КОНФЕРЕНЦИЈЕ:

* **до 10. септембра 2022. године**

РАДНИ ЈЕЗИЦИ**:**

* српски (ћирилично писмо), руски и енглески.

Детаљне информације о конференцији (котизација, могућност смештаја, превоз и сл.) биће достављене учесницима конференције чији су апстракти прихваћени, заједно са обавештењем о прихватању апстраката.

НАПОМЕНА**:** У зависности од развоја пандемијске ситуације, конференција ће се одржати или само уживо или само *on line*, а могуће и на оба начина.

 ПРЕДСЕДНИК ПРЕДСЕДНИК

 ОРГАНИЗАЦИОНОГ ОДБОРА ПРОГРАМСКОГ ОДБОРА

 Др Слободан Мрђа, с.р. Проф. др Слободан Антонић, с.р